b"\n_START_ARTICLE_\nCinta a\xc3\xafllant\n_START_PARAGRAPH_\nLa cinta a\xc3\xafllant \xc3\xa9s un tipus de cinta adhesiva utilitzada per a a\xc3\xafllar enlla\xc3\xa7os de fils i cables el\xc3\xa8ctrics. La cinta est\xc3\xa0 fabricada amb PVC prim, amb una amplada de normalment 14\xc2\xa0mm, un dels costats de la cinta est\xc3\xa0 impregnat d'adhesiu. El PVC ha estat escollit per ser un material de baix cost, flexible i tindre excel\xc2\xb7lents propietats d'a\xc3\xafllant el\xc3\xa8ctric encara que posseeix el desavantatge d'endurir-se amb el temps i la calor.\n_START_SECTION_\nDesenvolupament\n_START_PARAGRAPH_\nEn la d\xc3\xa8cada de 1940, el vinil va apar\xc3\xa8ixer com a material altament vers\xc3\xa0til per a una \xc3\xa0mplia gamma d'usos, des de cortines de bany fins a a\xc3\xafllament per a cables. Tot i aix\xc3\xb2, aconseguir que tingu\xc3\xa9s les caracter\xc3\xadstiques adequades per a fabricar una cinta requeria un esfor\xc3\xa7 d'investigaci\xc3\xb3 important._NEWLINE_Un ingredient important en la cinta de vinil era el fosfat tricresil (TCP), que fou utilitzat com a plastificant. Per desgr\xc3\xa0cia, el TCP tenia tend\xc3\xa8ncia a migrar, fet que li atorgava a la superf\xc3\xadcie de la cinta una caracter\xc3\xadstica oliosa i afectant la propietat adhesiva de la cinta. Per aix\xc3\xb2, l'equip d'investigadors de 3M comen\xc3\xa7aren a treballar a crear una cinta de vinil que tingu\xc3\xa9s les caracter\xc3\xadstiques adequades quant a a\xc3\xafllament el\xc3\xa8ctric, resist\xc3\xa8ncia f\xc3\xadsica i propietats qu\xc3\xadmiques._NEWLINE_Es realitzaren experiments combinant nous plastificants amb la resina de vinil, que era blanca i de consist\xc3\xa8ncia farinosa. Finalment, al gener de 1946, l'equip d'inventors Snell, Oace, i Eastwood de 3M sol\xc2\xb7licitaren una patent per a una cinta a\xc3\xafllant el\xc3\xa8ctrica de vinil amb un plastificant i un adhesiu gom\xc3\xb3s que no estava basat en sulfur. La primera versi\xc3\xb3 que es comercialitz\xc3\xa0 de la cinta fou venuda per a lligar filferros."